Bientang | LitNet
sy kruip al dieper in haar seegrot in
sy stook al hoër ’n bossievuur
sy hoor die branders dreun en druis
sy sien ’n dier wat rooi-oog gluur
sy stook al hoër die bossievuur
sy hoor iets wat in die donker kruip
sy sien ’n skim wat rooi-oog gluur
’n kat-ding skigtig teen die grotwand sluip
sy styg tot teen die grot se dak
sy wórd die kat wat skigtig sluip
’n newel wat oor die vuur-as sak
sy weet sy word ’n hemelding
sy is die kat wat skigtig sluip